Diari Oficial de la Generalitat Valenciana


Sumari del DOGV 5880, del 28-10-2008 (2008/12436)

RESOLUCIÓ de 13 d'octubre de 2008, del director general de Recursos Humans de la Conselleria de Sanitat, per la qual, en execució de sentència, es nomena María Pilar del Valle Sanchis personal estatuari fix en la categoria d'auxiliar administratiu de la funció administrativa en institucions sanitàries dependents de la Conselleria de Sanitat.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5880

Data del DOGV
:   28-10-2008

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2008/12749


Data del document
:   13-10-2008

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * concurs administratiu
    * execució de sentència
    * professió administrativa
    * administració regional

RESOLUCIÓ de 13 d'octubre de 2008, del director general de Recursos Humans de la Conselleria de Sanitat, per la qual, en execució de sentència, es nomena María Pilar del Valle Sanchis personal estatuari fix en la categoria d'auxiliar administratiu de la funció administrativa en institucions sanitàries dependents de la Conselleria de Sanitat. [2008/12809]  
En execució de la Sentència ferma 87/08 del Tribunal Superior de Justícia de la Comunitat Valenciana per la qual s'estima el recurs d'apel·lació interposat per María Pilar del Valle Sanchis contra la sentència 176/06 del Jutjat Contenciós Administratiu número Set de València, dictada en recurs 230/05, la qual es revoca i s'estima el recurs contra la Resolució d'1 de febrer de 2005, per la qual es publiquen les qualificacions finals atorgades als concursants que han superat la fase de selecció del procés extraordinari de consolidació d'ocupació de places d'auxiliars administratius de la funció administrativa d'institucions sanitàries dependents de la Conselleria de Sanitat, acte que s'anul·la per ser contrari a dret pel que a la qualificació de l'actora es referix, i es reconeix com a situació jurídica individualitzada el seu dret a ser puntuada segons s'expressa en el fonament tercer de l'esmentada sentència.   
Vista la Resolució de 5 d'agost de 2008, per la qual, de conformitat amb el veredicte de l'esmentada sentència, es va modificar la Resolució de 5 de maig de 2005 del director general de Recursos Humans per la qual es declara en situació d'expectativa de destinació els aspirants que han superat el concurs-oposició del procés extraordinari de consolidació d'ocupació per a la selecció i provisió de places d'auxiliars administratius de la funció administrativa en institucions sanitàries dependents de la Conselleria de Sanitat, i s'hi va incloure María Pilar del Valle Sanchis i per la qual es va obrir per a la interessada el termini de participació en la fase de provisió (DOCV 5845, de 09.09.2008).  
Vista la documentació aportada per la interessada, així com les places per ella sol·licitades i la puntuació que li ha atorgat el tribunal en la fase de provisió de 54,9 punts.  
En atenció de tot això anterior i atés el que disposen els articles 118 de la Constitució, 17.2 de la Llei Orgànica 6/1985, d'1 de juliol, del Poder Judicial i 103 i següents de la Llei 29/1998, de 13 de juliol, Reguladora de la Jurisdicció contenciosa Administrativa.  
Fent ús de les competències delegades en l'article 1.2 de la Resolució de 18 de gener de 2006, del director general de l'Agència Valenciana de Salut, per la qual es deleguen competències en matèria de personal, resolc:  
Primer.  
Nomenar personal estatutari fix María Pilar del Valle Sanchis, amb DNI 80141642 D, en la categoria d'auxiliar administratiu de la funció administrativa.   
Segon  
Adjudicar amb caràcter definitiu María Pilar del Valle Sanchis plaça d'auxiliar administratiu de la funció administrativa en el Centre d'Especialitats l'Espanyoleto de Xàtiva.  
La destinació obtinguda és irrenunciable. L'adjudicatària ha de prendre possessió l'endemà de la publicació d'esta resolució en el DOCV. Si la interessada no pren possessió de la plaça que se li ha adjudicat, perdrà tots els drets derivats de la seua participació en la convocatòria.  
Tercer  
Donar per executada la sentència ferma 87/08, del Tribunal Superior de Justícia de la Comunitat Valenciana.   
Contra la present resolució es pot interposar incident d'execució de sentència davant del Jutjat Contenciós Administratiu número Set de València, d'acord amb el que disposa l'article 109 de la Llei 29/1998, de 13 de juliol, reguladora de la Jurisdicció Contenciosa Administrativa, en el termini de dos mesos a comptar de l'endemà del dia de publicació d'esta resolució.  
València, 13 d'octubre de 2008.- El director general de Recursos Humans: José Cano Pascual.